Κυβέρνηση Στέφανου Δραγούμη 1910

Η Κυβέρνηση Στέφανου Δραγούμη 1910 (Ιανουάριος - Οκτώβριος 1910), αντικατέστησε κατ΄ απαίτηση του Στρατιωτικού Συνδέσμου Ανδρέας Δημητρόπουλος: «Οι ελληνικές κυβερνήσεις 1843 - 2004»,  την προηγούμενη κυβέρνηση Μαυρομιχάλη.
Ύστερα από διαβουλεύσεις, που ανέλαβε να φέρει εις πέρας ο Ελευθέριος Βενιζέλος, ως πολιτικός εκπρόσωπος του Συνδέσμουhttp://www.ime.gr/chronos/13/gr/domestic_policy/facts/03.html, και με τη σύμφωνη γνώμη όλων των κομμάτων, τη διεύθυνση της κυβέρνησης ανέλαβε το πρώην μέλος της «ομάδας των Ιαπώνων», Στέφανος Δραγούμης.
Σκοπός της κυβέρνησης ήταν η σύγκληση αναθεωρητικής Βουλής και η διενέργεια εκλογών. «Ιστορία του Ελληνικού Έθνους»,τόμος ΙΔ', σελ. 268

Με την άφιξη του Βενιζέλου στην Αθήνα, άρχισαν και οι συνομιλίες του με τους αρχηγούς των πολιτικών κομμάτων, προκειμένου να επιστρέψει η ομαλότητα στη χώρα. Ο Βενιζέλος προσπαθώντας να συμβιβάσει τους σκοπούς του Στρατιωτικού Συνδέσμου με αυτούς των πολιτικών κομμάτων, και να κάμψει κυρίως τις ανησυχίες του Γεωργίου Θεοτόκη, υποσχέθηκε την αυτο-διάλυση του Συνδέσμου, όταν θα υπογραφόταν το πρωτόκολλο σύγκλησης Αναθεωρητικής Βουλής (και όχι Συντακτικής, όπως επιθυμούσε ο Σύνδεσμος). Κατάφερε έτσι, μέσα από πολλές δυσκολίες, να υπερνικήσει τους φόβους όλων των πλευρών. Στις 6 Ιανουαρίου 1910 γίνεται - ύστερα από πολλά χρόνια - σύγκληση του «Συμβουλίου του Στέμματος», και εκεί επισημοποιούνται οι πολιτικές κατευθύνσεις των επόμενων μηνών: αλλαγή κυβέρνησης υπό το Στέφανο Δραγούμη, σύγκληση Αναθεωρητικής Βουλής, διάλυση του Στρατιωτικού Συνδέσμου.
Το προσχέδιο της αναθεωρητικής διαδικασίας εγκρίθηκε από τη Βουλή στις 17 Φεβρουαρίου, ενώ στις 17 Μαρτίου με διάγγελμά του, και ο βασιλιάς επικύρωνε τη σύγκληση αναθεωρητικής Βουλής. Στις 20 Μαρτίου του 1910 ο Στρατιωτικός Σύνδεσμος - και αφού είχε καταφέρει να περάσει μια σειρά νομοσχεδίων που αφορούσαν το στράτευμα - ανακοίνωσε τη διάλυσή του.https://www.historical-quest.com/arxeio/112-20os-aionas-ellada/93-to-kinima-sto-goudi-1909-h-anodos-tou-el-venizelou-stin-exousia.html

Σύνθεση υπουργικού συμβουλίου
http://www.ggk.gov.gr/?p=762
 «Πρωθυπουργός» - («Πρόεδρος του υπουργικού συμβουλίου»): Στέφανος Δραγούμης

 «Επί των Εξωτερικών υπουργός»: Δημήτριος Καλλέργης
 «Επί των Εσωτερικών υπουργός»: προσωρινά, Στέφανος Δραγούμης
 -  αντικαταστάθηκε στις 22 Ιανουαρίου 1910 από τον υποστράτηγο Επαμεινώνδα Πετμεζά
 - αντικαταστάθηκε στις 22 Φεβρουαρίου 1910 από τον Επαμεινώνδα Μαυρομμάτη
 «Επί των Οικονομικών υπουργός»: Στέφανος Δραγούμης
 «Επί των Στρατιωτικών υπουργός»: υποστράτηγος, Νικόλαος Ζορμπάς
 «Επί της Δικαιοσύνης υπουργός»: Γεώργιος Φικιώρης
 «Επί των Εκκλησιαστικών και της Δημοσίας εκπαιδεύσεως υπουργός»: Ανδρέας Παναγιωτόπουλος
 «Επί των Ναυτικών υπουργός»:  αντιπλοίαρχος, Ανδρέας Δ. Μιαούλης

 Παραπομπές

Κατηγορία:1910
1910
1910